kardosdrur/scandi-wiki huggingface dataset:
Drammensvassdraget

Drammensvassdraget er det tredjestørste vassdrag i Norge med et samlet afvandingsområde på 17.110 km². Flodsystemet får bidrag fra Innlandet, Viken og Vestfold og Telemark  fylker og løber ud i havet med Drammenselven i byen Drammen. Gennemsnitsvandføringen ved udløbet er på ca. 300 m3/s. Målt langs Drammenselven/Begna er det Norges sjettelængste med 301 km.

Elvsystemet består af flere delsystemer, de tre vigtigste er Begnavassdraget, Hallingdalsvassdraget og Randsfjordvassdraget. 

Drammensvassdraget regnes som meget vigtigt for overvintrende svømmefugle.. Forskeren og ornitologen Viggo Ree hævder, at specielt Tyrifjordområdet er vigtig for overvintrende storskarv og sangsvaner i norsk sammenhæng.

Referenser 

Valdres
Vassdrag
Vandløb i Innlandet
Vandløb i Viken
Vandløb i Vestfold og Telemark
Draget
Jack Brisco

Freddie Joe Brisco (21. september 1941 – 1. februar 2010) bedre kendt som Jack Brisco, var en amerikansk wrestler, der var populær i 1970'erne, og 1980'erne.

Han vandt sit første mesterskab den 16. oktober 1965, da han besejrede Don Kent og vandt NWA Missouri Junior Heavyweight Championship. Han havde sit bælte i mindre end en måned, men genvandt det i november ved at besejre Kent Gang.

Eksterne henvisninger 
 

 

Wrestlere fra USA
Hallingdalselven

Hallingdalselven, eller Hallingdalselve (officiel skriveform), er en norsk flod med en længde på 220 km og et afvandingsområde på 4.587 km². Den er hovedfloden i Hallingdalsvassdraget .

Floden har sit udspring på Hardangervidda. Usta fra Ustevatn og Holselva fra Strandavatnet løber sammen lidt nord for Strandfjorden. Efter Strandfjorden går den nordøstover til Gol, hvor den svinger mod sydøst og løber gennem Hallingdal. Syd for Nesbyen har den nogle af sine bredeste steder som f.eks Brommafjorden. Hallingdalselven løber ude i Krøderen ved Gulsvik. Fra Krødern skifter den navn og kaldes Snarumselven. Denne løber sammen med Drammenselven før den løber i havet ved Drammen.

En række floder munder ud i Hallingdalselven. Nogle af disse er Votna, Lya, Hemsil, Todøla og Rukkedøla. Ovenfor Gol har floden et stærkt fald, og Oslo kommune ejer en række vandkraftværker som udnytter disse fald. For at undgå at dele af floden ligger tørlagt, er der bygget mange reservoirer.

Referencer 

Vandløb i Viken
MAJ Alan "Dutch" Schaefer

Alan Schaefer bedre kendt som Dutch er en fiktiv karakter, der optræder i filmen Predator fra 1987. 

Han er elite veteran leder af et hold kommandosoldater, der i filmen Predator, drager ud på en redningsmission i Mellemamerikas jungle. Her støder de på den teknologsisk og fysisk overlegne Predator, der dræber hele holdet undtagen Dutch. 

Han var desuden i tjeneste i Vietnam sammen med sin partner Dillon (fra kommandoholdet) i Slaget om Hue i 1968, der var det blodigste og længste slag i Vietnamkrigen.

Filmfigurer
Xavier Naidoo

Xavier Kurt Naidoo (født 2. oktober 1971 i Mannheim) er en tysk soul og R & B sanger. Han er sanger og en af grundlæggerne af den tyske musikgruppe Söhne Mannheims, medstifter og underviser ved Pop Academy i Mannheim, og har grundlagt Beats Around The Bush og sit eget pladeselskab naidoo records.

Naidoos sangtekster handler ofte om kristendom, velgørenhed og kampen mod fremmedhad. For sine tekster har han modtaget flere priser som Fred Jay-prisen i 2003. Han er involveret i mange projekter, herunder Brothers Keepers, Rock gegen Rechts, 4 Your Soul, Rilke Project, Zeichen der Zeit, Fourtress og selve bandet Söhne Mannheims.

Xavier Naidoos debutalbum Nicht aus dieser Welt, 1998 har  solgt over en million plader. Han havde også stor succes med sine to andre solo-album Zwischenspiel - Alles für den Herrn (2002) og Telegramm für X (2005). Oktober 2009 udkom hans fjerde album Alles kann besser werden.

Den 19. november 2015 blev det annonceret, at Naidoo skulle repræsentere Tyskland i Eurovision Song Contest 2016. Nomineringen var dog helt omstridt, på grund af forskellige antisemitiske, homofobe og konspirationsteoretiske udtaleser af sangeren, og det var kun to dage senere, den 21. november, da NDR trak nomineringen tilbage.

Eksterne henvisninger 

 Xavier Naidoos hjemmeside

Referencer 

Sangere fra Tyskland
Personer fra Mannheim
NFL Most Valuable Player

NFL Most Valuable Player (MVP) er en kåring, der finder sted efter forskellige begivenheder i den professionelle amerikanske football-liga, NFL. Man kårer den bedste spiller, eller rettere den mest værdifulde spiller.
Der kåres efter grundspillet er slut en MVP, ligeledes en efter slutspillet (postseason) samt en efter finalen (Super Bowl) kaldet Super Bowl MVP.

Most Valuable Player
Jens Christian Søndergård

Jens Christian Søndergård (født 4. februar 1945 i København) er en dansk saxofonist (primært altsaxofon). Han var medlem af Leonardo Pedersens Jazzkapel i årene 1967 til 1978 og fra 1978 med i gruppen Swingstyrke 7 og Etta Cameron Group. Har fra 1981 haft egen kvartet med bl.a. andre Marilyn Mazur. Kvartetten har bl.a. akkompagneret digteren Peter Poulsen ved en række jazz- og poesiarrangementer. Han har også samarbejdet med bl.a. de to amerikanske saxofonister Lee Konitz og Benny Golson. Han spillede med i Odense-gruppen White Label fra 1980 til 1983 og fra 1985 i gruppen Unit 4 med bl.a. Jørgen Emborg. Han har også gjort sig i forskellige big bands gennem årene. I 2007 dannede han gruppen Art of Pepper, som indspillede livealbummet More Pepper. I 2009 indspillede han et duoalbum med den amerikanske pianist Kenny Werner , som blev Årets Danske Jazzplade 2009.

Diskografi

Som central figur 
 Jens Søndergaard Quartet: No Coast (1988, Storyville SLP 4126)
 Lee Konitz with Jens Søndergaard Quartet: Konitz in Denmark (1989, Right Tone RILP 006)
 Nielsen/Ehlers/Okbo Feat. Jens Søndergård: Jazz to Come Home to (1989, Right Tone RILP 005)
 Jens Søndergård with Enrico Pieranunzi/Ole Jørgensen/Enzo Pietropaoli: Just Friends (1990, Right Tone RIGHTLP 011)
 The Jazzpar Nonet directed by Jens Søndergaard: Lee Konitz Jazzpar Prize 1992 (1992, Storyville STCD 4181)
 The Gaard Quintet with Torolf Mølgaard: Backyard Blues (1993, Music Mecca CD1036-2)
 Cool Scandinavian Five (2000, BIBA records BIBA 006)
 Bad Case of Jazz Music Mecca (2005)
 Art of Pepper: More Pepper (2007)
 Kenny Werner/Jens Søndergaard duo: A Time For Love (2008, Stunt STUCD 08092)
 Jens Søndergård/Bob Rockwell quintet: More Golson (2012)

Som menig medvirkende 
 Leonardo Pedersens Jazzkapel (1968, CSA Records)
 Leonardo Pedersens Jazzkapel with Harry "Sweets" Edison and Eddie "Lockjaw" Davis(1976, Storyville SLP 271)
 Ole Nezer: Five O'clock Jam (1979, SBLP 29100)
 Swingstyrke 7 with Ed Thigpen and Richard Boone: Swingstyrke 7 + 1 (1979, Ophelia ORLP 2035-37)
 Poul Godske/Lars Blach and Etta Cameron: Mayday (1980, ADM 1001)
 Etta Cameron Group: Easy (1983, Danica DLP 8034)
 Etta Cameron: My Gospel (1987, Danica DLP 8090)
 Nina and the Moodmakers (1989, Olufsen DOC 5087)
 Brøndbyvester Church Children Choir: Livet er Levende (1992, PRO-CD 001)
 Klüver's Big Band: Plays Butch Lacy (1993, Right Tone CD 015)
 Klüver's Big Band with Jesper Thilo and Finn Ziegler: The Heat Is On (1994, Right Tone CD 019)
 Swinging Svendborg (1995, Music Mecca)
 Klüvers Big Band: Count on It(1995, Inter Music INTCD 027)
 Jazz and Poetry with Peter Poulsen: Jazz & Poesi (1995, )
 Ib Glindemann and his orchestra: A string of Pearls (1997, Mega MRCD3374)
 Fine moments of Jazz (1999, O.Bram CD1)
 Ib Glindeman: Swing Shoes (2000, Mega records)
 Majken og Fjeldtetten: Just Friends (2000, Music Mecca CD3038-2)
 Peter Poulsen: Jazz & Poesi (2000, Vindrose CD)
 Lise Reinau and her Old Stars (2001)
 Ib Glindeman: 50 Years on Stage (2004, MEGA records)
 The Cape Connection (2005, intermusic)

Saxofonister fra Danmark
Jazzmusikere fra Danmark
Personer fra København
Far til fire - på japansk

Far til fire – på japansk er en dansk familiefilm, der havde biografpremiere den 4. februar 2010. Filmen er instrueret af Claus Bjerre og den fjerde film om Far til fire i 2000-serien. Filmen solgte 430.000 billetter (hvilket en dansk film med produktionsstøtte fra Det Danske Filminstitut ikke har opnået, siden efterårsferien i 2008) og er blevet solgt til CCTV så man kan se filmen i Kina i foråret 2011. Filmen og de andre Far til fire-film fra 2000'erne er også solgt til Frankrig, Tyskland og 25 andre lande ifølge ASA Film Productions

Medvirkende 
 Niels Olsen: Far
 Kasper Kesje: Lille Per
 Sidse Mickelborg: Søs
 Kathrine Bremerskov Kaysen: Mie
 Jakob Wilhjelm Poulsen: Ole
 Jess Ingerslev: Onkel Anders
 Søren Bregendal: Peter
 Niels Skousen: Skoleinspektør
 Ditte Hansen: Frøken Suhr
 Gordon Kennedy: Vinduespudser
 René Dif: TV producer
 Thomas Chaanhing: Hr. Tanaka
 Tomomi Yamauchi: Fru Tanaka
 Jarl Hjulmand: Mark
 Ane Stensgaard Juul: Selene
 Miki Andersen: Shin
 Mathilde Flinth Bredholt: Amanda
 Habib Abou-Hair: Hassan
 Oskar Troelstrup Olsen: Nikolaj

Referencer

Eksterne henvisninger 
 Filmens hjemmeside 
 

Danske film fra 2010
Familiefilm fra Danmark
På japansk
Film instrueret af Claus Bjerre
Dansksprogede film
Døden (Diskverden)

Døden er en fiktiv karakter i Terry Pratchetts romanserie om Diskverdenen. Han optræder også i enkelte af Pratchetts andre værker, dog altid som en parodi på div. personifikationer af Døden. Som beskrevet i adskillige overleveringer er han en knokkelmand der bærer en sort kutte og en le.

Dødens hule, særprægede stemme repræsenteres i bøgerne af  Da han er et skelet har han ingen stemmebånd at tale med, hvorfor de ord han siger finder vej ind i hovedet uden at involvere ørerne. Hans "stemme" bliver ofte beskrevet som lyden af cementblokke, der gnider mod hinanden.

Døden er ikke usynlig. Ikke desto mindre nægter de fleste menneskers hjerne at anerkende, hvad de ser, når de ser på ham, med mindre han selv vil at det skal være sådan. Under normale omstændigheder er det forbeholdt mennesker af magisk observans, dvs. troldmænd og hekse, samt børn og katte, at kunne se ham. Da Døden er evig af natur er han i stand til at ignorere ting som vægge og magiske formularer; han eksisterer i alle tider, og ting der blot eksisterer nogle få århundreder er i sagens natur mindre virkelige end han er. Døden kan kun bevæge sig hen hvor folk tror på døden, og han kan kun se folk, der kan dø.

Troldmænd og hekse, samt visse fremtrædende personer som monarker, har ret til at blive afhentet personligt af Døden, i stedet for at opgaven bliver overladt til hans mindre aspekter. De fleste sjæle bliver indsamlet af en anden "funktionær," som for eksempel den antropomorfiske personifikation af Struma. Ikke desto mindre henter Døden selv et vist minimum af sjæle, for at holde døden på Diskverdenen i gang. Disse beregnes efter et system, der kaldes Noderne. Undertiden kan udvælgelsen af almindelige døde være baseret på hændelsens spektakulære værdi, som for eksempel en almindelig tyv, der brændes til aske af en drage. Ud over troldmænd og konger har Døden personligt hentet adskillige almindelige sjæle, samt mindst to hunde, en svane og et meget lille havvæsen (muligvis en ledorm). Disse begivenheder har ofte en relevans for historien; således kan Dødens optræden opfattes som et "plot device". Døden har også optrådt i situationer hvor karakterer er i livsfare – for eksempel har han vist sig for Vindekåbe ved flere næsten-fatale lejligheder, om end dette muligvis blot er af nysgerrighed; Vindekåbes skæbne har ændret sig så mange gange, at Døden ikke længere ved præcist hvornår han skal dø. I Thud! har Samuel Vimes også en nærdødsoplevelse, hvilket igen betyder at Døden har en "nær-Vimesoplevelse", hvor han viser sig for den slagne Vimes siddende i en liggestol mens han læser en kriminalroman.

Døden optræder i alle Diskverden-bøgerne undtagen The Wee Free Men.

Referencer 

Litterære figurer af Terry Pratchett
Diskverden
Thomas Ladegaard

Thomas Ladegaard (født 28. december 1970) er dansk forfatter, foredragsholder og konsulent.

Thomas Ladegaard er uddannet cand.comm. fra Roskilde Universitets Center og har udgivet en række bøger.

I november 2003 debuterede Thomas Ladegaard med bogen Mordet på JFK, som indtil nu er udkommet i tre oplag.

I januar 2006 kom hans anden bog “Bolsjedrenge og jernhårde ladies” om dansk håndbolds historie og udvikling.

Thomas Ladegaard debuterede i marts 2010 i Hvedekorn 4/2009 – det sidste Hvedekorn på Borgen – og udgav i juni 2013 novellesamlingen “Sport” på SAXO.com.

I februar 2016 udgav han bogen Palmemordet på Nyt Nordisk Forlag op til 30-året for mordet på Olof Palme i 2016, og i 2018 udgav han bogen “Håndboldens legender” på forlaget Gyldendal.

Bibliografi 

Thomas Ladegaard har skrevet og medvirket i:

 2003: Mordet på JFK 40 år efter, , Schønberg
 2006: Bolsjedrenge og jernhårde ladies – , Schønberg
 2008: Bidrag i bogen Dansk håndbold – Bredde, Elite Og Kommercialiseringens Konsekvenser – , Bavnebanke
 2010: Bidrag i Hvedekorn 4/2009 – , Borgen
 2013: Sport, , Saxo.com
 2013: Mordet på JFK, , Nyt Nordisk Forlag

Eksterne henvisninger 
 Ladegaards hjemmeside
 Thomas Ladegaards hjemmeside 

Faglitterære forfattere fra Danmark
Journalister ved Politiken
Dansksprogede forfattere fra Danmark
Energimuseet

Energimuseet er et statsanerkendt specialmuseum som formidler energiens historie og den grønne omstilling. Museet ligger ved Tangeværket i Midtjylland, og blev stiftet 1982 som en selvejende institution baseret på et repræsentantskab. Det åbnede for publikum i 1985. Indtil 31. december 2010 var Energimuseets officielle navn Elmuseet.

Om museet 
Energimuseet er placeret i Tange ved Bjerringbro, og ligger i tilknytning til Danmarks største vandkraftværk, Tangeværket, som ejes af andelsselskabet Gudenaacentralen a.m.b.a. Museet åbnede første gang i 1985, og var Danmarks første science center med hands-on aktiviteter. Siden åbningen har museet udvidet til flere bygninger, og i 1994 indviedes museets nuværende hovedbygning. 

Museet har løbende ændret formidlingsfokus fra at omhandle formidling omkring elektricitet, til i dag at handle om formidling af energiens historie og den grønne omstilling, hvilket sker særlig med fokus på FN-verdensmål nr. 7, Vedvarende energi og Verdensmål nr. 12, Ansvarlig forbrug og produktion. 

De 8 udstillingsbygninger ligger spredt på et 10 hektar stort område i landskabet omkring Gudenåen og Tange Sø. Det giver museet mulighed for at vise genstande og historiske miljøer i fuld skala f.eks. en original dampmaskine, dieselmotorer og interiør fra gamle elværker samt flere frilandsudstillinger.

På de udendørs arealer finder man desuden aktuelle udstilling omkring danskernes CO2 forbrug (LIV I FORANDRING) og en udstilling om de spændende tiltag danske uddannelsesinstitutioner og virksomheder arbejder med.

Udstillingerne består blandt andet af tre historiske huse, der viser hvorledes teknik og elektricitet har forandret boliger og husholdninger op gennem det tyvende århundrede. På friland står også Energimuseets samling af historiske vindmøller, bl.a. den verdensberømte Gedsermølle, der er indlemmet i den danske kulturkanon.

Aktiviteter 
Energimuseet er et oplevelses- og science center med ’hands-on aktiviteter’ og interaktive udstillinger. Der fokuseres på at skabe lærerige oplevelser for familier og turister og på at tilbyde aktiviteter og undervisningstilbud for skoler og ungdomsuddannelser

Energimuseet råder over et højspændingslaboratorium, som er det eneste af sin art i Norden, der er åbent for offentligheden. Her demonstreres dagligt eksperimenter med lyn og gnister på flere millioner volt. I højspændingslaboratoriet står et andet af museets klenodier, en 5 meter høj Van de Graaff-generator, der oprindeligt blev bygget for Niels Bohr og anvendt som partikelaccelerator på Niels Bohr Instituttet i 1950'erne.

Referencer

Eksterne henvisninger 

 Tangeværket, Gudenaacentralen a.m.b.a. 

Tekniske museer i Danmark
Museer etableret i 1985
Bygninger, konstruktioner og anlæg i Viborg Kommune
Gudenå
Museer i Region Midtjylland
Statsanerkendte museer i Danmark
Indeep

Indeep var en New York baseret musikgruppe der hittede i 1980'erne. Gruppen er bedst kendt for klassikeren "Last Night a DJ Saved My Life" der udkom i 1982..

Musikgrupper fra USA
Michael Andrews

Michael Andrews (født 17. november 1967) er en amerikansk filmmusik-komponist og musiker. Han er bedst kendt for sin cover-version af Tears For Fears-nummeret Mad World, som blev indspillet i samarbejde med Gary Jules til Donnie Darko-soundtracket.

Eksterne henvisninger 
 

Guitarister fra USA
Pianister fra USA
Komponister fra USA
Filmkomponister fra USA
Skuespillere fra Californien
Personer fra San Diego
Jerome Isma-Ae

Jerome Isma-Ae er en tysk DJ, remixer og producer fra München. Han har turneret verden rundt som anerkendt trance-, house- og techno-DJ.

Jerome Isma-Ae ejer desuden pladeselskabet Jee Productions.

Tjek fødsels- og dødsår
Dj's fra Tyskland
Musikproducere fra Tyskland
Personer fra München
Sidney Samson

Sidney Samson (født 2. oktober 1981) er en hollandsk DJ og danceproducer. Sidney Samsom begyndte allerede som 14-årig at optræde som DJ.

Dj's fra Nederlandene
Wolfgang Gartner

Wolfgang Gartner (født Joseph Thomas Youngman; 17. Marts, 1982) Er en amerikansk DJ, og house-musik producer. Før 2010 var det meste af hans musik udgivet med hans eget musikselskab, Kindergarten, men han skrev kontrakt med Ultra Records i 2010, og Ministry of Sound i England i 2011

Referencer 
 

Musikere fra USA
Brodinski

Brodinski, født Louis Rogé, er en fransk house-dj og producer.

Eksterne henvisninger 

Musikere fra Frankrig
Tjek fødselsår
Dj's fra Frankrig
Drop The Lime

Luca Venezia, bedre kendt som Drop The Lime, er en amerikansk electronicaproducer og dj fra New York.

Musikere fra USA
Tjek fødselsår
Dj's fra USA
Michael Bruun

Michael Bruun er navnet på flere personer:

 Michael Bruun (håndboldspiller) (født 1970) – dansk håndboldspiller
 Michael Bruun (musiker) (født 1950) – dansk musiker, bl.a. kendt fra Tøsedrengene
 Michael Bruun Jepsen (født 1965) – dansk atlet og atletiktræner
Randers Thunder

Randers Thunder er en dansk amerikansk fodboldklub fra Randers.

Klubben blev grundlagt i november 2008 af den daværende formand Thomas Raaby i fællesskab med en gruppe tidligere spillere fra Spentrup Barnstormers. Heriblandt Klaus "Røde" Bermann, Mads Madsen og Preben Mortensen som alle har optrådt for Randers Thunder.
Oprindeligt hed klubben Randers Thunder, men skiftede til Thornder som en del af en sponsoraftale med Royal Unibrew, der ejer mærket Thor. I 2011 blev samarbejdet med Royal Unibrew afbrudt og klubben ændrede navnet tilbage til det oprindelige Randers Thunder.

Hold 
Klubben stiller hold i tre forskellige rækker:
 Kval Ligaen (Senior/U19)
 Danmarksserien Vest (U16)
 U12/U14

Coaching Staff 2014

Roster Senior/U19 

Amerikansk fodbold i Danmark
Etableret i 2008
Thunder
Jenny Maxwell

Jenny Maxwell (3. september 1941 – 10. juni 1981) var en amerikansk skuespiller.

Jenny Maxwell er bedst kendt for sin rolle som Ellie Corbett i Elvis Presley-filmen Blue Hawaii fra 1961. Hun havde endvidere mindre roller i filmene Blue Denim (1959), Shotgun Wedding (1963) og Take Her, She's Mine (også fra 1963) Sidstnævnte var med James Stewart i hovedrollen. 

I 1981 blev Jenny Maxwell og hendes mand, Irvin Roeder, skudt ned under et røveri foran deres hjem i Beverly Hills. Hun blev 39 år.

Links 
 

Skuespillere fra USA
Iyaz

Keidran Jones, bedre kendt som Iyaz er en sanger/rapper fra De Britiske Jomfruøer. Hans mest kendte sang "«Replay» blev nummer 1 på Billboard Top 40 chart i 2009.

Eksterne henvisninger 

Musikere fra Jamaica
Tjek fødselsår
Fair Fans Cup

Fair Fans Cup er en årlig tilbagevendende indendørs fodboldturnering blandt de fanklubber, der er medlem af Danske Fodbold Fanklubber. 
Det er også kendt som inde-DM for de officielle fanklubber. 
Værtsrollen går på skift blandt medlemsklubberne, og stævnet sluttes altid af med en stor fest om aftenen.
Fair Fans Cup har fundet sted i over 10 år, og selvom der bliver kæmpet hårdt på banen, så er det hele i den rette "fair fans ånd".

Stævnet er blevet afholdt af følgende fanklubber:

 2003 - SIFosis - Silkeborg IF
 2004 - ?? 
 2005 - Odense Tigers - Odense BK
 2006 - AGF fan club - Aarhus GF
 2007 - Blue Wikings - Lyngby BK
 2008 - ABForever - AB
 2009 - Odense Tigers - Odense BK
 2010 - The Crazy Reds - Vejle BK
 2011 - FCKFC - FC København
 2012 - Randers FC Support - Randers FC
 2013 - HB Køge Support (svanerne) - HB Køge
 2014 - The Crazy Reds - Vejle BK

Eksterne kilder/henvisninger 

www.fairfans.dk 

Fodboldfanklubber
Prinsessering

Prinsessering er en betegnelse for et guldsmykke hvor den isatte diamant eller brillant efter købet kan udskiftes til en diamant eller brillant med en højere karat. 

En prinsessering er fremstillet i 14 karat rød eller hvidguld. Smykket er isat diamant eller brillant af kvaliteten wesselton vvs.

Prinsesseringen er et registreret varemærke, der ejes af Smykkekæden A/S. Den fremstilles udelukkende i Danmark. Når prinsesseringen ombyttes er det hele ringen der skiftes og ikke kun stenen.
 
Udformningen af selve ringen er stort set ikke blevet ændret siden introduktionen og designet fremstår enkelt og stilrent. 

Prinsesseringen bruges ofte som forlovelsesring eller til at fri med, eller som gave til en af livets mærkedage.

Smykker
Varemærker
Robin S

Robin Stone, bedre kendt som Robin S (født 27. april 1962) er en sanger og sangskriver fra USA, der oplevede succes i 1990'erne med hitsingler som "Show Me Love" (der var hendes debutsingle og et nummer 1-hit) og "Luv 4 Luv". Hun har haft tre nummer et hits på Billboard Hot Dance Club Play hitlisten.

Diskografi

Studiealbum

Singler

Referencer 

Musikere fra USA
Emilíana Torrini

Emiliana Torrini (født 16. maj 1977 i Kópavogur, Island) er en islandsk sangerinde og sangskriver. Hun har blandt andet optrådt på SPOT Festival i 2009, men er internationalt mest kendt for at lægge stemme til "Gollums sang" i Peter Jacksons Ringenes Herre film "De to tårne".

Udgivelser 
 Spoon (1994)
 Crouçie d’où là (1995)
 Merman (1996)
 Love in the Time of Science (1999)
 Fisherman’s Woman (2005)
 Me and Armini (2008)
 Rarities (2009)
 Tookah (2013)
 The Colorist & Emiliana Torrini (2016)
 Racing the Storm (2023)

Eksterne henvisninger

Referencer 
  

Musikere fra Island
Soft Cell

Soft Cell er en synthpop-duo fra Storbritannien. Soft Cell er mest kendt for hittet "Tainted Love" fra 1981, et cover af Gloria Jones' sang.

I Storbritannien havde gruppen ti Top 40 hits, heriblandt "Tainted Love" (#1 UK), "Torch" (#2 UK), "Say Hello, Wave Goodbye" (#3 UK), "What" (#3 UK), og "Bedsitter" (#4 UK). Soft Cell havde også fire Top 20 albums fra 1981 til 1984.

Duoen splittede op, men fandt sammen igen i 2001 og udgav deres femte album, Cruelty Without Beauty, i 2002.

Diskografi 
 Non-Stop Erotic Cabaret (1981)
 Non Stop Ecstatic Dancing (1982)
 The Art of Falling Apart (1983)
 This Last Night in Sodom (1984)
 Cruelty Without Beauty (2002)
 The Bedsit Tapes (2005)

Eksterne henvisninger 
 

Musikgrupper fra Storbritannien
Duoer
Inner City

Inner City er en musikgruppe fra U.S.A. bestående af Kevin Saunderson og Paris Grey.

Referencer 

Musikgrupper fra USA
Classixx

Classixx er en amerikansk musikduo fra Los Angeles.

Musikgrupper fra USA
Jean Claude Ades

Jean Claude Ades er en dj og producer fra Italien.

Tjek fødselsår
Musikere fra Italien
Dj's fra Italien